*APSTIPRINĀTA*

*Ar Nacionālās elektronisko plašsaziņas līdzekļu padomes*

*2020.gada 26.marta lēmumu Nr. 86*

*GROZĪTA*

*Ar Nacionālās elektronisko plašsaziņas līdzekļu padomes*

*2021.gada 25.novembra lēmumu Nr. 492/1-2*

*2024.gada 14.marta lēmumu Nr. 103/1-2*

*2024.gada 19.decembra lēmumu Nr. 372/1-2*

**Nolikums par atskaitīšanās kārtību licences līgumu izpildē, izplatot televīzijas programmas bezmaksas zemes apraidē, un to izpildes vērtēšanas principiem**

1. Nolikums par atskaitīšanās kārtību licences līgumu izpildē, izplatot televīzijas programmas bezmaksas zemes apraidē, un to izpildes vērtēšanas principiem (turpmāk – Nolikums), izstrādāts saskaņā ar
   1. Elektronisko plašsaziņas līdzekļu likuma 61.panta otro daļu, kurā noteikts, ja tīklā, kurā notiek bezmaksas televīzijas programmu izplatīšana ar zemes raidītājiem, ir brīvas televīzijas programmu vietas, Nacionālā elektronisko plašsaziņas līdzekļu padome, nodrošinot informācijas pieejamību sabiedrībai, ir tiesīga brīvās televīzijas programmu vietas aizpildīt ar atklātā, pārredzamā, taisnīgā, efektīvā, vienlīdzību un konkurenci nodrošinošā un nediskriminējošā  konkursa procedūrā izraudzītām komerciālo elektronisko plašsaziņas līdzekļu programmām, slēdzot licences līgumus ar elektroniskajiem plašsaziņas līdzekļiem par šo programmu izplatīšanu;
   2. Elektronisko plašsaziņas līdzekļu nozares attīstības nacionālo stratēģiju  
      2023. -2027.gadam;
   3. Komercdarbības atbalsta kontroles likumu.
2. Nolikums nosaka, kā elektroniskie plašsaziņas līdzekļi (turpmāk arī – Komersanti) atskaitās par licences līguma izpildi, izplatot televīzijas programmas bezmaksas zemes apraidē, un kādi ir šo licences līgumu izvērtēšanas principi.
3. Komersanti licences līguma izpildē, veidojot apraides saturu, ievēro visus nosacījumus, kas ir paredzēti komisijas lēmumā par pakalpojumiem ar vispārēju tautsaimniecisku nozīmi (2011.gada 20.decembra lēmums Nr. 2012/21/ES), ņemot vērā, ka atbrīvojums no zemes apraides platformas apmaksas atbilst vispārējas tautsaimnieciskas nozīmes pakalpojuma koncepcijai un tiek piešķirts apmaiņā pret konkrētām saistībām saskaņā ar licences līgumu.
4. Saskaņā ar Elektronisko plašsaziņas līdzekļu likuma 13.panta septīto daļu Nacionālā elektronisko plašsaziņas līdzekļu padome, slēdzot līgumu ar valsts akciju sabiedrību “Latvijas Valsts radio un televīzijas centrs”, nodrošina maksājumus no valsts budžetā paredzētajiem līdzekļiem par galalietotājiem bez maksas izplatāmo programmu sarakstā iekļauto televīzijas programmu izplatīšanu ar zemes raidītājiem, ievērojot komercdarbības atbalsta kontroles normas. Maksājumus aprēķina atbilstoši tarifu aprēķināšanas metodikai, kuru nosaka Ministru kabinets*.* Bezmaksas zemes apraides finansēšanas nodrošināšana uzskatāma par valsts atbalsta piešķiršanu komerciālajiem elektroniskajiem plašsaziņas līdzekļiem, kas izplata televīzijas programmas bezmaksas zemes apraidē.
5. Elektroniskie plašsaziņas līdzekļi, kas ar Nacionālo elektronisko plašsaziņas līdzekļu padomi (turpmāk arī – Padome) noslēguši licences līgumus par televīzijas programmu izplatīšanu bezmaksas zemes apraidē, reizi ceturksnī līdz nākamā ceturkšņa pirmā mēneša 15.datumam iesniedz Padomē atskaiti par licences līgumu izpildi, iesniedzot:
   1. programmas plānu par atskaitīšanās periodu (veidlapa pievienota Nolikumam kā 1. pielikums);
   2. aprakstu par atbilstību licences līgumā norādītajiem konkrētās programmas kritērijiem;
   3. programmas ierakstu uzskaites žurnāla veidlapu (Excel datni) saskaņā ar Elektronisko plašsaziņas līdzekļu nozares attīstības nacionālās stratēģijas  
      2023. -2027.gadam Pielikumu Nr.5 “Programmu ierakstu uzskaites žurnālu veidlapas”.[[1]](#footnote-1)
6. Padomei ir tiesības pieprasīt Komersantiem detalizētu papildu informāciju, kas pamato licences līguma izpildi.
7. Padome izveido revīzijas komisiju elektronisko plašsaziņas līdzekļu, kas izplata programmas bezmaksas zemes apraidē, licences līgumu izpildes izvērtēšanai, kura ne retāk kā vienu reizi ceturksnī Padomes sēdē ziņo par Komersantu licences līgumu izpildes izvērtēšanas rezultātiem par iepriekšējo ceturksni.
8. Padome licences līguma izpildes novērtēšanai un nodrošināšanai vismaz reizi gadā pasūta neatkarīgu ekspertu vērtējumu vai atzinumu par licences līguma izpildi un atbilstību Elektronisko plašsaziņas līdzekļu likuma 61.panta otrās daļas nosacījumiem un licences līgumā ietvertajiem kritērijiem.
9. Atbilstoši Elektronisko plašsaziņas līdzekļu likuma 61.panta otrajai daļai Nacionālā elektronisko plašsaziņas līdzekļu padome katru gadu, apspriežoties ar Nacionālās elektronisko plašsaziņas līdzekļu padomes konsultatīvo padomi, izvērtē, vai bezmaksas zemes apraidē izplatītā elektroniskā plašsaziņas līdzekļa programma atbilst 61.panta otrās daļas panta un konkursa nolikuma nosacījumiem.
10. Ja Padome, izvērtējot licences līguma izpildi, konstatē, ka Komersants nepilda ar licences līgumu noteiktās saistības, tajā skaitā ja Programma neatbilst licences līgumā ietvertajiem kritērijiem, Padome rakstiski lūdz Komersantam 10 (desmit) dienu laikā veikt darbības, lai nodrošinātu licences līguma saistību izpildi. Ja licences līguma izpilde netiek nodrošināta, Padomei ir tiesības vienpusēji izbeigt licences līgumu.

*Pielikums Nr. 1*

*Nolikumam par atskaitīšanās kārtību licences līgumu izpildē, izplatot televīzijas programmas bezmaksas zemes apraidē, un to izpildes vērtēšanas principiem*

**Atskaite** **par licences līguma Nr. \_\_\_\_\_\_\_\_\_\_ izpildi**

(SAISTĪBU IZPILDES AKTS[[2]](#footnote-2))

Rīgā Datums skatāms laika zīmogā

Nacionālā elektronisko plašsaziņas līdzekļu padome (turpmāk – NEPLP), kuru pārstāv \_\_\_\_\_\_\_\_\_\_\_, turpmāk tekstā – **Pasūtītājs**, no vienas puses un \_\_\_\_\_\_\_\_\_\_, kuru pārstāv \_\_\_\_\_\_\_\_\_\_\_, turpmāk tekstā – **Uzņēmējs**, no otras puses,

pamatojoties uz Elektronisko plašsaziņas līdzekļu likuma 61.pantā otrajā daļā noteikto, ar šo saistību izpildes aktu apstiprina, ka 202\_. gada \_\_. ceturksnī tika īstenoti turpmāk norādītie Elektronisko plašsaziņas līdzekļu likuma 61.panta otrajā daļā un 202\_. gada \_\_. \_\_\_\_\_\_\_ licences līgumā *“Par Nacionālās elektronisko plašsaziņas līdzekļu padomes tiesībām nodrošināt televīzijas programmu izplatīšanu bezmaksas zemes apraidē un elektroniskā plašsaziņas līdzekļa tiesībām un pienākumiem, izplatot programmu zemes apraidē bez maksas”* Nr. \_\_\_ noteiktie pasākumi.

1. **Programmas nosaukums - \_\_\_\_\_\_\_\_\_\_\_\_\_\_\_\_\_\_**
2. **Programmas atbilstība konkursa Nolikuma 3.1.punktā noteiktajam tematiskajam iedalījumam**

*Detalizēts izklāsts, kā kritērijs konkrētajā atskaites periodā ticis izpildīts, norādot raidījumu nosaukumus, to tematiku, statistikas datus (ja atbilst) u.c. būtisku informāciju.*

*2.1. ….(kritērijs)*

|  |
| --- |
| *(pamatojums kritērija izpildei)* |

*2.2. ….(kritērijs)*

|  |
| --- |
| *(pamatojums kritērija izpildei)* |

*2.3. ….(kritērijs)*

|  |
| --- |
| *(pamatojums kritērija izpildei)* |

1. **Programmas pamatvaloda vismaz 80% apmērā ir latviešu valoda, līdz 20% apmēram pieļaujamas arī citas pamatvalodas, kas ir Eiropas Savienības valstu vai Eiropas Ekonomikas zonas valstu oficiālās valodas**

*Konkrēti izmērāmi dati, kas pamato kritērija izpildi.*

|  |
| --- |
|  |

1. **Vismaz 60% no nedēļas raidlaika apjoma ietverts Latvijā veidots saturs latviešu valodā**

*Konkrēti izmērāmi dati, kas pamato kritērija izpildi.*

|  |
| --- |
|  |

1. **Saturam latviešu valodā vismaz 2% no nedēļas raidlaika apjoma tiek nodrošināti subtitri un/vai surdotulkojums**

*Konkrēti izmērāmi dati, kas pamato kritērija izpildi.*

|  |
| --- |
|  |

1. **Bezmaksas pieeja veidotajam saturam (raidījumiem) un satura saglabāšana digitālajā vidē (raidījumu arhīvs)**

*Norāde, kur raidījumu arhīvs pieejams digitālajā vidē, pievienojot saiti uz tīmekļvietni. Norāde, kur saturs pieejams digitālajā vidē, pievienojot saiti uz tīmekļvietni.*

|  |
| --- |
|  |

1. **Mērķauditorijas sasniedzamības rādītāji lineārajā un digitālajā vidē**

*Detalizēts izklāsts, cik liela mērķauditorija ir sasniegta lineārajā apraidē (t.sk., ja iespējams, bezmaksas zemes apraidē), norādot attiecīgi sasniedzamības* **(*reach[[3]](#footnote-3)) un daļu (share[[4]](#footnote-4)*)** *datus,**un digitālajā vidē, t.sk. sociālajos medijos, norādot unikālo lietotāju skaitu.*

|  |
| --- |
|  |

1. **Auditorijas iesaiste un atgriezeniskās saites veidošana**

*Detalizēts izklāsts, kā satura veidošanā tikusi iesaistīta auditorija un nodrošināta atgriezeniskās saites veidošana ar auditoriju, pievienojot konkrētus piemērus.*

|  |
| --- |
|  |

1. **Diasporas auditorijas sasniedzamība**

*Dati, kas pamato diasporas auditorijas sasniegšanu.*

|  |
| --- |
|  |

Pielikumā:

1. Programmu 202\_. gada \_\_. ceturkšņa plāns kopā uz \_\_ lapām (programmu plānā ietverama informācija par raidījumu nosaukumu, pārraidīšanas datumu, ilgumu, reālo laiku);
2. 202\_.gada \_.ceturkšņa programmas ierakstu uzskaites žurnāla veidlapa (Excel datne).

Pasūtījumu nodeva Pasūtījumu pieņēma

**Uzņēmējs**   **Pasūtītājs**

\_\_\_\_(paraksts)\*\_\_\_\_\_\_ \_\_\_\_(paraksts)\*\_\_\_\_\_\_\_

\*DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Programmas ierakstu uzskaites žurnāla veidlapa pieejama šeit: <https://www.neplp.lv/lv/nacionala-strategija>. [↑](#footnote-ref-1)
2. Izstrādāts saskaņā ar Nacionālās elektronisko plašsaziņas līdzekļu padomes 2024.gada 18.jūlija lēmumu   
   Nr. 241/1-2 “Par konkursa “Par komerciālā elektroniskā plašsaziņas līdzekļa tiesībām izplatīt televīzijas programmu zemes apraidē ciparu formātā neaizsargātā jeb nekodētā pakalpojuma veidā (bez maksas) visā Latvijas teritorijā no 2025. līdz 2026. gadam” nolikuma apstiprināšanu un konkursa izsludināšanu”. [↑](#footnote-ref-2)
3. *Reach* – skatītāju skaits, kuri konkrētā laika periodā ir pakļauti noteiktam saturam vai reklāmai, neatkarīgi no tā, cik reižu viņi to redz. *Reach* norādīt divos veidos:

   Reitings procentos (%) - vidējais raidījuma skatītāju skaits procentos (%).

   Reitings tūkstošos (‘000) - vidējais raidījuma skatītāju skaits tūkstošos (‘000). [↑](#footnote-ref-3)
4. *Share* – attiecas uz kopējās auditorijas procentuālo daļu, kas konkrētā laikā patērē konkrētu raidījumu vai programmu, salīdzinot to ar visiem skatītājiem, kas vienlaikus skatās televīziju. [↑](#footnote-ref-4)